
GRAD ZAGREB

GRADSKA ČETVRT TREŠNJEVKA – SJEVER

MJESNI ODBOR STARA TREŠNJEVKA
VIJEĆE MJESNOG ODBORA
KLASA: 026-02/21-002/1795
URBROJ: 251-06-11-1610-21-3
Zagreb, 14. listopada 2021.
ZAPISNIK
sa 5. sjednice Vijeća Mjesnog odbora Stara Trešnjevka održane 14. listopada 2021.  godine, u prostoru Mjesne samouprave, Park Stara Trešnjevka 1, s početkom u 19,00 sati.
Nazočni članovi Vijeća: Anja Grgurinović, Tibor Vlaović, Vesna Bečić, Hrvoje Nikšić, Andrea Seferović, Maja Rajković i Romana Rohak Mlinarić
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici prisutno 7  članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 4. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 4. sjednice.
Predsjednica predlaže
DNEVNI RED
1. Prijedlog zaključka o akcijama za Plan komunalnih aktivnosti Gradske četvrti Trešnjevka – sjever za 2022.
2. Aktualna problematika Mjesnog odbora Stara Trešnjevka
3. Pitanja, prijedlozi i obavijesti

koji je prihvaćen JEDNOGLASNO.
Ad.1. Prijedlog zaključka o akcijama za Plan komunalnih aktivnosti Gradske četvrti Trešnjevka – sjever za 2022.
Predsjednica izvješćuje o temi rasprave. Predsjednica otvara raspravu. U raspravi sudjeluju svi članovi.  Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora  JEDNOGLASNO donosi
Z A K LJ U Č A K

(u privitku)

Ad.2. Aktualna problematika Mjesnog odbora Stara Trešnjevka
Članovi Vijeća raspravljaju o aktualnoj problematici na području Mjesnog odbora: o potrebi obnove, odnosno, ponovnog iscrtavanja pješačkih prijelaza, te eventualnoj zamjeni gumenih površina protiv proklizavanja uz pješačke prijelaze u Ulici Dužice, Nehajskoj ulici i Sokolgradskoj ulici, te o potrebi zamjene dotrajalih klupa na Trešnjevačkom trgu i u Parku Stara Trešnjevka, o čemu će poslati dopis nadležnim službama. 
Ad 3. Pitanja, prijedlozi i obavijesti

Predsjednica obavještava članove Vijeća o dopisu koji je Vijeće Gradske četvrti Trešnjevka-sjever uputilo nadležnim službama, a vezano za sigurnost ljuljačke za djecu s invaliditetom u dječjem parku u sklopu Parka Stara Trešnjevka, te o obavijesti nadležnim službama o potrebi zamjene dotrajalih daski na klupama na tramvajskoj stanici kod Parka Stara Trešnjevka u smjeru centra grada.
Budući da nema više pitanja, predsjednica Vijeća zaključuje sjednicu.

Sjednica Vijeća završila je u 20,00 sati.

